ໃນຕອນເຊົ້າຂອງວັນທີ 6 ມີກຸນາ 2018 ທີ່ຜ່ານມາໜ່ວຍພັກພະແນກໄປສະນີ, ໂທລະຄົມມະນາຄົມ ແລະ ການສື່ສານ ແຂວງຜົ້ງສາລີ ໄດ້ຈັດກອງປະຊຸມດຳເນີນຊີວິດການເມືອງປະຈຳປີ2018 ຂື້ນ ທີ່ຫ້ອງປະຊຸມຂອງພະແນກ ປທສ ແຂວງ ໂດຍ ການໃຫ້ກຽດເຂົ້າຮ່ວມ ແລະ ທັງເປັນປະທານຂອງສະຫາຍ ຄຳຜອຍ ວັນນະສານ ຄະນະປະຈຳພັກແຂວງ, ຮອງເຈົ້າແຂວງ, ຜູ້ຊີ້ນຳຂົງເຂດເສດຖະກິດ ຂັ້ນແຂວງ.
ມີບັນດາສະຫາຍຜູ່ຕາງໜ້າຈາກຄະນະກວດກາແຂວງ, ຄະນະຈັດຕັ້ງແຂວງ, ມີບັນດາສະຫາຍເລຂາໜ່ວຍພັກ, ຮອງເລຂາໜ່ວຍພັກ, ຄະນະພັກ , ມີບັນດາສະມາຊິກພັກພາຍໃນໜ່ວຍພັກເຂົ້າຮ່ວມຢ່າງພ້ອມພຽງ.
ໃນກອງປະຊຸມທາງໜ່ວຍພັກ ແລະ ຄະນະພັກໄດ້ຜ່ານ 2 ເອກະສານຄື: (1)ບົດສຳຫຼວດການຊີ້ນຳ-ນຳພາລວມຂອງໜ່ວຍພັກໃນຕະຫຼອດໄລຍະ 1 ປີ ທີ່ຜ່ານມາ ແລະ (2) ບົດສຳຫຼວດຂອງບຸກຄົນພາຍໃນຄະນະໜ່ວຍພັກພະແນກ ປທສ ແຂວງ.
ໃນບົດສຳຫຼວດການຊີ້ນຳ-ນຳພາລວມຂອງໜ່ວຍພັກ ແມ່ນໄດ້ຍົກໃຫ້ເຫັນເຖິງລະບອບແບບແຜນການນຳພາ-ແບບແຜນວິທີເຮັດວຽກ, ການດຳເນີນຊີວິດພາຍໃນໜ່ວຍພັກ, ການນຳພາທາງດ້ານເມືອງ-ແນວຄິດ, ການນຳພາວຽກງານພັກ-ພະນັກງານ, ການນຳພາວຽກງານວິຊາສະເພາະ, ການນຳພາວຽກງານອົງການຈັດຕັ້ງມະຫາຊົນ ແລ ວຽກງານຂະບວນການ, ການຊີ້ນຳໃນການບໍລິຫານ-ຄຸ້ມຄອງພະນັກງານ, ສະມາຊິກພັກ, ດ້ານດີ, ດ້ານອ່ອນ ແລະ ບົດຮຽນທີ່ຖອດຖອນໄດ້ ໃນຕະຫຼອດໄລຍະ 1 ປີ ທີ່ຜ່ານມາ ຂອງໜ່ວຍພັກ ແລະ ຕໍ່ຈາກນັ້ນ ຄະນະໜ່ວຍພັກ-ຄະນະພະແນກ ປທສ ແຂວງ ກໍ່ໄດ້ຂື້ນຜ່ານບົດສຳຫຼວດຂອງບຸກຄົນ ເຊີ່ງໃນນີ້ແມ່ນໄດ້ຍົກໃຫ້ເຫັນທາງດ້ານຄຸນທາດການເມືອງ, ຄວາມຮັບຜິດຊອບການເມືອງ(ວຽກພັກ-ວຽກລັດ), ແບບແຜນນຳພາ-ແບບແຜນວິທີເຮັດວຽກ, ຄຸນສົມບັດສີນທຳປະຕິວັດ ແລະ ແບບແຜນດຳລົງຊີວິດ, ມາດຕະການແກ້ໄຂຜົນຂອງການສ່ອງແສງຈາກໝູ່ຄະນະ, ສະມາຊິກພັກພາຍໃນໜ່ວຍຂອງການດຳເນີນຊີວິດການເມືອງໃນປີທີ່ຜ່ານມາ, ພາຍຫຼັງສຳເລັດການຜ່ານບົດສຳຫຼວດການນຳພາລວມຂອງໜ່ວຍພັກ ແລະ ບົດສຳຫຼວດຂອງຄະນະໜ່ວຍພັກ-ຄະນະພະແນກ ປທສ ແຂວງ ແລ້ວກໍ່ໄດ້ມີການປະກອບຄຳຄິດເຫັນຈາກປະທານພິທີ, ແຂກຖືກເຊີນ ແລະ ຈາກບັນດາສະຫາຍສະມາຊິກພັກພາຍໃນໜ່ວຍ ເພຶ່ອເຮັດໃຫ້ເນື້ອໃນຂອງ 2 ເອກະສານດັ່ງກ່າວໃຫ້ສົມບູນ ແລະ ຄົບຖ້ວນ.
ຕອນທ້າຍພິທີ ສະຫາຍ ຄຳຜອຍ ວັນນະສານ ຄະນະປະຈຳພັກແຂວງ, ຮອງເຈົ້າແຂວງ, ຜູ້ຊີ້ນຳຂົງເຂດເສດຖະກິດ ຂັ້ນແຂວງ ໄດ້ໃຫ້ບາງທັດສະນະຕໍ່ກອງປະຊຸມດຳເນີນຊີວິດການເມືອງຂອງໜ່ວຍພັກພະແນກ ປທສ ແຂວງ ເຊີ່ງກ່ອນອື່ນສະຫາຍກໍ່ໄດ້ຍອງຍໍຊົມເຊີຍຕໍ່ການຊິ້ນຳ-ນຳພາຂອງໜ່ວຍພັກ, ຂອງຄະນະພັກ-ຄະນະພະແນກໃນຕະຫຼອດໄລຍະ 1 ປີ ທີ່ຜ່ານມາໂດຍສະເພາະການສຶກສາອົບຮົມການເມືອງ-ແນວຄິດໃຫ້ສະມາຊິກພັກ,ພະນັກງານ-ວິຊາການພາຍໃນພະແນກໃຫ້ມີແນວຄິດທີ່ໜັກ ແໜ້ນ, ຍົກສູງສະຕິຕໍ່ການຈັດຕັ້ງ, ການປະຕິບັດລະບຽບຂອງພັກ, ກົດໝາຍໝາຍຂອງລັດ, ຍົກສູງຄວາມເປັນເຈົ້າການໃນການປະຕິບັດວຽກງານທີ່ພັກ-ລັດມອບໝາຍ ໃຫ້ສຳເລັດເປັນຢ່າງດີ. ຄຽງຄູ່ກັບດ້ານດີທີ່ປະກົດນັ້ນສະຫາຍກໍ່ໄດ້ໃຫ້ບາງທັດສະນະທີ່ຕ້ອງໄດ້ເອົາໃຈໃສ່ ແລະ ແກ້ໄຂຄື:
- ໃຫ້ເອົາໃຈໃສ່ໃນການລົງເລິກຊີ້ນຳ-ນຳພາວຽກງານທີ່ຕົວເອງຊີ້ນຳໃຫ້ທົ່ວເຖິງ.
- ເອົາໃຈໃສ່ປັບປຸງແບບແຜນວິທີເຮັດວຽກ, ແບບແຜນການນຳພາໃຫ້ດີກວ່າເກົ່າ
- ສືບຕໍ່ກໍ່ສ້າງພະນັກງານຜູ້ສືບທອດໃຫ້ມີຄວາມເຂັ້ມແຂງ, ມີຄວາມຮູ້ຄວາມສາມາດເພຶ່ອມາຮັບໃຊ້ວຽກງານພາຍໃນພະແນກໃຫ້ມີບາດກ້າວທີ່ດີຂື້ນກວ່າເກົ່າ.
- ພະຍາຍາມຍາດແຍ່ງເອົາແຫຼ່ງທືນທັງພາຍ ແລະ ຕ່າງປະເທດເພຶ່ອມາພັດທະນາວຽກງານຂອງຂະແໜງການໄປສະນີ, ໂທລະຄົມມະນາຄົມ ແລະ ການສື່ສານໃຫ້ມີບາດກ້າວທີ່ດີຂື້ນ.
- ສືບຕໍ່ຊຸກຍູ້, ສົ່ງເສີມບັນດາຜູ້ປະກອບການດ້ານໄປສະນີ, ໂທລະຄົມພາຍໃນແຂວງໃຫ້ດຳເນີນທຸລະກິດທີ່ຖືກຕອງຕາມລະບຽບກົດໝາຍ, ສ້າງສີ່ງອຳນວຍຄວາມສະດວກແກ່ຜູ້ປະກອບການ ແລະ ເຮັດໃຫ້ມີລາຍຮັບທີ່ຫຼາຍຂື້ນເພຶ່ອມອບພັນທະອາກອນເຂົ້າລັດໃຫ້ຫຼາຍຂື້ນ.
- ເພີ່ມທະວີໃນການພົວພັນວຽກງານທັງສາຍຕັ້ງ ແລະ ສາຍຂວາງໃຫ້ຫຼາຍກວ່າເກົ່າເພຶ່ອສ້າງຄວາມສະໜິດແໜ້ນໃນການຕິດຕໍ່ພົວພັນວຽກງານ.
- ເພີ່ມທະວີວຽກງານກວດກາ-ກວດສອບພາຍໃນໜ່ວຍພັກ, ພາຍໃນພະແນກໃຫ້ໜັກແໜ້ນ, ປອດໃສ ເພຶ່ອຫຼີກລ້ຽງປະກົດການຫຍໍ້ທໍ້.